b"\n_START_ARTICLE_\nPremi The Best FIFA\n_START_SECTION_\nSeparaci\xc3\xb3 de France Football\n_START_PARAGRAPH_\nDespr\xc3\xa9s de la fusi\xc3\xb3 durant 6 temporades de la Pilota d'Or i el FIFA World Player en un intent per unificar els dos premis que designen al millor jugador de l'any, es varen produir diversos desacords entre France Football i la FIFA que no varenn transcendir a l'opini\xc3\xb3 p\xc3\xbablica. Aquests desacords van portar a la ruptura de l'acord despr\xc3\xa9s de tot just cinc anys._NEWLINE_Les dues entitats organitzadores van trencar l'acord establert tornant novament a lliurar cadascuna el seu propi premi. Aix\xc3\xad doncs, la publicaci\xc3\xb3 francesa va restablir la Pilota d'Or, mentre que la FIFA va inaugurar el The Best FIFA com a successor de l'hist\xc3\xb2ric FIFA World Player._NEWLINE_Despr\xc3\xa9s de la primera edici\xc3\xb3 del premi, que fou otorgat al portugu\xc3\xa8s Cristiano Ronaldo, el guard\xc3\xb3 The Best FIFA va voler distanciar-se de la Pilota d'Or, canviant la data d'entrega a partir de la seva segona edici\xc3\xb3. Lliurat fins llavors a principis d'any, va passar a entregar-se a l'inici de la temporada futbol\xc3\xadstica (setembre o octubre), despr\xc3\xa9s de l'aturada d'estiu que marca la fi de la temporada futbol\xc3\xadstica en la majoria dels territoris FIFA, pretenent aix\xc3\xad designar el millor jugador de la temporada en lloc del millor de l'any, tal com continua fent la Pilota d'Or."